OpenLLM-France/wikimedia huggingface dataset:
# Daniele Tinchella

Daniele Tinchella (Casale di Prato, província de Prato, 14 d'agost de 1952) és un ciclista italià, ja retirat, que fou professional entre 1976 i 1981. Els seus majors èxits esportius foren una victòria d'etapa al Giro d'Itàlia de 1976 i una a la París-Niça de 1979.

## Palmarès

* 1971
** 1r a la Coppa Lanciotto Ballerini
* 1974
** 1r a la Florència-Viareggio
* 1975
** Vencedor de 3 etapes de la Settimana Ciclistica Bergamasca
* 1976
** Vencedor d'una etapa del Giro d'Itàlia
** Vencedor d'una etapa de la Setmana Catalana
* 1978
** Vencedor d'una etapa de la Setmana Catalana
** Vencedor de 2 etapes de la Volta a Aragó
* 1979
** Vencedor d'una etapa de la París-Niça

### Resultats a la Volta a Espanya

* 1977. 50è de la classificació general
* 1978. 40è de la classificació general
* 1979. 70è de la classificació general

### Resultats al Giro d'Itàlia

* 1976. 81è de la classificació general. Vencedor d'una etapa
* 1977. Abandona (1a etapa)
* 1980. 87è de la classificació general
* 1981. Abandona (18a etapa)

## Referències

* ↑ «TINCHELLA Daniele». [Consulta: 6 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Daniele TINCHELLA» (en italià). [Consulta: 6 desembre 2022].

## Enllaços externs

* Fitxa a sitiodeciclismo.net
# Trinomys setosus

Trinomys setosus és una espècie de mamífer rosegador de la família de les rates espinoses. És endèmica dels boscos situats a l'oest de les serralades litorals dels estats de Bahia i Minas Gerais (Brasil). Els seus hàbitats naturals són tota mena de boscos i les sabanes. Es creu que no hi ha cap amenaça significativa per a la supervivència d'aquesta espècie, que anteriorment es classificava al gènere Proechimys.

## Referències

* ↑ Catzeflis, F.; Patton J.; Percequillo, A.; Bonvicino, C.; Weksler, M. Trinomys setosus. UICN 2008. Llista Vermella d'espècies amenaçades de la UICN, edició 2008, consultada el 20 juliol 2015.
# El Sot de l'Om

El veïnat del Pla de Vilamajor és un dels 7 veïnats del municipi de Sant Pere de Vilamajor, juntament amb Santa Susanna de Vilamajor, el veïnat de Canyes, les Brugueres, el Bruguer i Boscassos i Vallserena. El veïnat té al nord els Refugis del Montseny, a l'oest el veïnat dels Boscassos i Vallserena i a l'est el municipi de Palautordera. Aquest veïnat és entre dos sots, el sot de l'Om i el sot de l'aigua. L'habiten diverses masies disseminades de les quals destaquen Can Parròquia, Can Sota, Torre Guillera, Can Santana, Cal Nen... El veïnat separa dues conques diferents, la dels rius Mogent i Tordera. Les dues rieres que atravessen el veïnat són la riera de Vallserena que desemboca a la riera de Vilamajor i llavors al riu Mogent. L'altra és el torrent de Traveria que desemboca a la riera d'Avellanera al terme de Santa Maria de Palautordera per després desembocar al riu Tordera.
# Pedra Ficada (Abella de la Conca)

Pedra Ficada és un indret del terme municipal d'Abella de la Conca, a la comarca del Pallars Jussà.
Està situat a llevant del barranc de Gassó i de la Pista del Petrol. És al sud-oest de Monteguida i al sud-est del Congost. Pertany a la partida d'Ordins.

## Etimologia

Es tracta d'un topònim romànic modern, de caràcter descriptiu. Es tracta d'una pedra dreta que té l'aparença d'haver estat clavada en el lloc on es troba.

## Enllaços externs

* Pedra Ficada en el seu entorn, a l'Institut Cartogràfic de Catalunya
# Carl Theodore Liebermann

Carl Theodore Liebermann (23 de febrer de 1842, Berlín, Prússia - 28 de desembre de 1914, Berlín, Alemanya) fou un químic alemany descobridor de la síntesi de l'alitzarina.

## Biografia

Liebermann estudià a la Universitat de Heidelberg amb Robert Wilhelm Bunsen. Després s'uní al grup d'Adolf von Baeyer a la Universitat de Berlín, on es doctorà l'any 1865. Després de la seva habilitació el 1870 es convertí en professor a la Universitat de Berlín, després que Adolf von Baeyer anà a la Universitat d'Estrasburg.

## Obra

El 1868, juntament amb Carl James Peter Graebe, Liebermann sintetitzà l'alitzarina, un tint taronja-vermell en 1868. El 1826, el químic francès Pierre Jean Robiquet havia aïllat de l'arrel d'una planta, l'alitzarina. El 1868 Liebermann descobrí que l'alitzarina es pot reduir a la forma d'antracè, que és un element abundant en el quitrà de carbó, la qual cosa li obrí el camí per a la seva síntesi. La patent de Liebermann i Graebe per a la síntesi de l'alitzarina a partir de l'antracè es presentà un dia abans de la patent de William Henry Perkin. La síntesi és una cloració o bromació de l'antracè amb una posterior oxidació. La cooperació amb BASF i especialment amb Heinrich Car permeteren la producció a gran escala de l'alitzarina.

## Referències

* ↑ C. Gräbe, C. Liebermann «Ueber Alizarin und Anthracen». Berichte der deutschen chemischen Gesellschaft, 1, 1, 1868, pàg. 41–56. DOI: 10.1002/cber.18680010142.
* ↑ C. Gräbe, C. Liebermann «Ueber Farbstoffe aus der Anthracengruppe». Berichte der deutschen chemischen Gesellschaft, 1, 1, 1868, pàg. 104–106. DOI: 10.1002/cber.18680010142.
# Un hombre de suerte

Un hombre de suerte és una pel·lícula espanyola de comèdia del 1930 dirigida per Benito Perojo i protagonitzada per Roberto Rey, María Luz Callejo i Valentín Parera. És una pel·lícula en castellà rodada per l'empersa de Hollywood Paramount Pictures als Estudis de Joinville a París. També es van fer versions separades en francès i suec. La versió francesa es coneix com Un trou dans le mur. Està basada en una obra d'Yves Mirande. Ara es considera una pel·lícula perduda.

## Sinopsi

Lucas és un jove metge que no té diners per a obrir la consulta i que rep com a pagament d'una intervenció un pergamí amb el pla d'un tresor.

## Repartiment

* Roberto Rey - Luciano Barbosa / Lucas Gómez
* María Luz Callejo - Urbana
* Valentín Parera - Castrenese
* Rosario Pino - Doña Bermuda
* Carlos San Martín - Don Digno Lesaca
* Joaquín Carrasco - El jardinero
* Amelia Muñoz - Isidra
* Helena D'Algy - Salomé
* Rosita Díaz Gimeno
* Roberto Iglesias

## Referències

* 1 2 Bentley p.52

## Bibliografia

* Bentley, Bernard. A Companion to Spanish Cinema. Boydell & Brewer 2008.

## Enllaços externs

* Un hombre de suerte al repositori de la Filmoteca de Catalunya
# El Sotarro

El Sotarro és una muntanya de 553 metres que es troba al municipi de Begues, a la comarca catalana del Baix Llobregat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Juhan Kukk

Juhan (Johann) Kukk (13 d'abril de 1885, Karu, actualment la Parròquia de Rakke, Comtat de Lääne-Viru, Estònia - 4 de desembre de 1942, Província de Arkhangelsk, Unió Soviètica) va ser un polític estonià.

## Biografia

Després d'acabar la secundària va estudiar al Departament de Comerç de l'Escola Politècnica de Riga (1904-1910) i va obtenir uns estudis addicional a Alemanya, es va graduar amb el diploma en primer grau.
Entre 1917 i 1918 va ser director del departament financer del Govern de la Província d'Estònia (Maapäev), i entre el 1918 i el 1919 i Ministre d'Estat de la Propietat i del Pressupost del Govern Provisional d'Estònia, 1919-1920 Ministre de Finances de la República d'Estònia, de 1920 a 1921 Ministre de Comerç i Indústria, del 18 novembre de 1921 al 20 de novembre de 1922 President del Riigikogu I, 1922-1924 Director del Banc d'Estònia. Entre 1920 i 1926, va ser membre de la I i II Riigikogu. Des de novembre 1922 fins a agost de 1923 va ser Primer Ministre d'Estònia.
Kukk va ser promotor del moviment de cooperació i també va exercir com a President del Consell de la Unió Estònia de Cooperació, director de la Unió Central de la Unió de Consumidors d'Estònia, i des de feia algun temps també President de la Junta de la Unió. Des de 1920 va ser també president de la Junta de Rahvapank (Banc Popular) i 1924-1926 director del Banc d'Estònia.
Kukk va ser arrestat per l'NKVD el 1940 i va morir a la presó el 1942.

## Referències

* ↑ «Siseministeeriumi loomise lugu 1918–1920» (en estonian) p. 2. Ministry of Internal Affairs. Arxivat de l'original el 19 abril 2012. [Consulta: 8 juny 2013].
* 1 2 3 «Juhan (Johann) Kukk» (en anglès). Office of the President, 2007. Arxivat de l'original el 2007-09-27. [Consulta: 10 desembre 2023].
* ↑ «Riigikogu juhatus».
# Isqui

L'os isqui o isquiàtic o ísquium (en llatí: os ischii, en anglès: Ischium) forma la part baixa i del darrere del coxal (os coxae). Aquesta paraula prové del grec: ἰσχίον ischion, que significa "maluc". (Taber's, 1985).
L'isqui és cadascun dels ossos situats a la pelvis que formen part de cada coxal, en fusionar-se amb l'ili i el pubis. És divisible en dues porcions: el cos de l'isqui i la branca (superior i inferior) de l'isqui.
La protuberància o tuberositat isquiàtica és el promontori posteroinferior de l'isqui.
La branca isquial és l'os més fort d'entre els ossos coxals.

## En els dinosaures

El clade Dinosauria es divideix en Saurischia i Ornithischia basat en l'estructura de la pelvis, incloent l'isqui.
* Estructura pelviana d'Ornithischia (esquerra)
* Estructura pelviana dels Saurischia (esquerra).

## Imatges addicionals

* Superfície externa.
* Superfície interna.
* Pla d'ossificació de l'isqui.
* L'Obturator externus.
* Pelvis

## Enllaços externs

* Plantilla:SUNYAnatomyLabs - "The Male Peniel: Hip Bone"
* ischium al Diccionari d'eMedicine
* Plantilla:ViennaCrossSection

## Referències

* ↑ Seeley, H.G. (1888). "On the classification of the fossil animals commonly named Dinosauria." Proceedings of the Royal Society of London, 43: 165-171.
* Moore, Keith L., Arthur F. Dalley, and A. M. R. Agur. Clinically Oriented Anatomy. Filadèlfia: Lippincott Williams & Wilkins, 2006. Print.
* Saladin, Kenneth S. Anatomy and Physiology The Unity of Form and Function. 5th ed. McGraw-Hill Science Engineering, 2009. Print.
# Crotalogía

La Crotalogía o ciencia de las castañuelas és una obra humorística basada en un suposat mètode científic de l'art de tocar les castanyoles. Amb el pseudònim de Francisco Agustín Florencio, l'autor veritable (Juan Fernández de Rojas) exposa una sèrie d'arguments que critiquen els nombrosos tractats sobre temes variats que presenten un tema poc important imitant formalment l'estil científic de les obres transcendents.

## Referències

* ↑ de Rojas, J.F.. Crotalogía: ó, Ciencia de las castañuelas ... Parte primera (en castellà). S. Faulí, 1792, p. 3.
* ↑ Revista agustiniana dedicada al Santo Obispo de Hipona en su admirable conversión á la fe (en castellà). Colegio de Agustinos Filipinos., 1883, p. 1-PA164.
* ↑ Catalogo de la Biblioteca de Salva escrito por Pedro Salva y Mallen (en castellà). Ferrer de Orga, 1872, p. 337.
* ↑ Pedrell, F. Diccionario técnico de la música (en castellà). Maxtor, 2009, p. 123. ISBN 978-84-9761-637-9.
* ↑ de Rojas, J.F.; Fallows, N. Satire and invective in enlightened Spain: Crotalogía, o ciencia de las castañuelas (en anglès). Juan de la Cuesta, 2001. ISBN 978-1-58871-000-0.

## Vegeu també

* Emma Maleras i Gobern
* Bolero
# Makurdi

Makurdi és una ciutat de Nigèria, la capital de l'estat de Benue. Es centre també de l'Àrea de Govern Local de Makurdi, amb una població el 2006 de 500.797 habitants,
Va ser fundada en els anys vint i va guanyar prominència en 1927 quan va esdevenir capital de l'aleshores província de Benue. Sent un port fluvial, va atreure l'establiment d'empreses comercials per dipòsits tals com UAC i John Holt Limited. El seu estatus comercial es va millorar encara més quan el pont de ferrocarril es va completar i fou obert el 1932. En 1976 la ciutat fou declarada la capital de l'estat de Benue i en l'actualitat, funciona també com la seu de la LGA de Makurdi. La ciutat està dividida pel riu Benue en les ribes nord i sud, qui estan connectades per dos ponts: el pont del ferrocarril, qui va ser construït el 1932, i el nou pont de doble carril encarregat el 1978.

## Referències

* Makurdi
# El Viejo Topo

El Viejo Topo és una revista cultural i política espanyola, editada entre 1976 i 1982 i des de desembre de 1993 a l'actualitat.

## Primera etapa

Primera Època: de 1976 a 1982: Va arribar als 69 exemplars més edicions monogràfiques amb numeració independent. És la seva etapa més important, ja que es va convertir en un èxit de vendes i en referència del pensament d'esquerra a l'Espanya de l'època (Amando de Miguel i altres). A la seva ombra va sorgir una altra revista, de no menor influència encara que amb molta menys difusió (Transición), que estava més orientada a l'anàlisi socioeconòmica.

## La segona etapa

Al desembre de 1993 El Viejo Topo va iniciar una segona etapa que, com la primera, pretén renovar des d'una perspectiva crítica un panorama que comprèn les temàtiques econòmiques, socials, culturals, científiques, el poder i la seva negació, la política i el pensament.

## Col·laboradors

La majoria de col·laboradors són de l'òrbita marxista. Hi podem trobar autors com Jordi Dauder (a més de ser un dels co-fundadors), Samir Amin, Jorge Verstrynge, Jordi Mesalles, Salvador López Arnal i Antonio Fernández Ortiz. La revista no retribuïx les col·laboracions. Forma part de l'Associació de Revistes Culturals d'Espanya.

## A més

* El Viejo Topo també és una editorial d'assaigs
* El coordinador de la secció sobre Amèrica Llatina és el polític Víctor Ríos, d'Izquierda Unida.

## Vegeu també

* Ajoblanco

## Referències

* ↑ Guillamon, Julià. La ciutat interrompuda ; seguit de El gran novel·lloide sobre Barcelona. 1. ed. Barcelona: Editorial Anagrama, maig 2019, p. 11. ISBN 9788433915702.

## Enllaços externs

* El Viejo Topo - Lloc web oficial
# Garowe

Garoowe (somali Garoowe) és una ciutat de la regió de Nugaal (la principal ciutat de la regió), al Puntland (estat de l'antiga Somàlia), estat del que fou declarada temporalment la capital. Hi ha un parlament regional, un palau presidencial i les seus dels ministeris a més de la Universitat de l'Estat de Puntland. La seva població el 1988 era d'uns 35.000 habitants. És la tercera població del Puntland després de Bosaso i de Gaalkacyo. La majoria pertany al subclan Isa Mohamoud dels majeerteen del grup harti. La construcció d'una carretera entre Bosaso i Mogadiscio per l'interior, que passava per Garowe, va causar un gran creixement d'aquesta ciutat que fins als anys vuitanta era un llogaret rural. Actualment la població s'estima en uns 120.000 habitants

## Nota

* ↑ inicialment fou declarada capital, però les protestes a Bosaso van obligar a un acord de repartiment entre les dues ciutats -capital administrativa i capital econòmica- i una decisió final a prendre anys a venir

## Enllaços externs

* Radio Garowe
* alcarab.com
* Garowe Online, Notícies i informacions
* Video sobre Garowe a YouTube
# Iio

iiO (pronunciat Ai-O) fou un duet de músic dance, o EDM (musica electrònica de ball) amb base a Nova York. Estava compost per la cantant i lletrista Nadia Alii el productor Markus Moser. El grup va saltar a la fama amb el senzill "Rapture" de 2001, que va arribar al capdamunt de llistes com ara UK Singles Chart i Billboard Hot Dance Club Play chart.

## Referències

* ↑ «Nadia Ali» (en espanyol europeu). [Consulta: 12 novembre 2022].
* ↑ «IIO | full Official Chart History | Official Charts Company». [Consulta: 12 novembre 2022].
# Massacre de Pottawatomie

La massacre de Pottawatomie (Pottawatomie massacre) es va produir durant la nit del 24 de maig i el matí del 25 de maig de 1856. En reacció al saqueig de Lawrence (Kansas) per forces pro-esclavistes, John Brown i una banda de colons abolicionistes (alguns d'ells membres de la Pottawatomie Rifles) van matar cinc colons al nord de Pottawatomie Creek en el Comtat de Franklin. Aquest va ser un dels molts episodis sagnants de Kansas que van precedir la Guerra Civil dels Estats Units, que van arribar a ser coneguts col·lectivament com a Bleeding Kansas, i que va ser causat principalment pel Compromís de Missouri i la Llei de Kansas-Nebraska.

## Referències

* ↑ «Judge Lecompte and the Sack of Lawrence, 1» (en anglès). Kansas Historical Society. Arxivat de l'original el 2021-07-05. [Consulta: 11 juny 2023].
* ↑ Andreas, A. T. (Alfred Theodore). History of the state of Kansas : containing a full account of its growth from an uninhabited territory to a wealthy and important state, of its early settlements, its rapid increase in population and the marvelous development of its great natural resources. Also, a supplementary history and description of its counties, cities, towns and villages, their advantages, industries, manufactures and commerce, to which are added biographical sketches and portratis of prominent men and early settlers. Chicago : A.T. Andreas, 1883.
* ↑ Johnson, Andrew. «What John Brown Did In Kansas» (en anglès). United States House of Representatives, 12--12-1859. Arxivat de l'original el 2005-11-03. [Consulta: 11 juny 2023].

## Vegeu també

* Saqueig de Lawrence
# Francesc Gònima

Francesc Gònima fou un compositor català del Classicisme, pràcticament desconegut, del qual es coneix, de forma incompleta, un concert per a oboè i corda (dos violins i baix).

## Referències

* VILAR, Josep M.: "The Symphony in Catalonia, c. 1768-1808", dins de BOYD, Malcom; CARRERAS LÓPEZ, Juan José. Music in Spain During the Eighteenth Century. 2000. Cambridge University Press. Pàg. 159
# Un home a les fosques

Un home a les fosques és una novel·la de l'escriptor nord-americà Paul Auster, publicada el 2008 i traduïda i publicada en català el mateix any per Albert Nolla a la col·lecció El balancí d'Edicions 62, amb el número 590 d'aquesta col·lecció.

## Argument

La novel·la transcorre en una sola nit en una casa solitària de l'estat de Vermont on conviuen August Brill, la seva filla, Miriam, i la neta, Katya, tots tres amb una devastadora història personal al darrere que els fa estar en un estat de tristesa absoluta, pel que els ha passat i pel que ha passat als seus: Auguts ha quedat vidu i ha tingut un accident que li ha limitat la mobilitat; la seva filla ha estat abandonada pel marit, i la neta, ha perdut el seu nòvio, Titus, que ha estat mort a la guerra de l'Iraq.
Amb aquest punt de partida, August, té problemes d'insomni i per no haver de pensar en les desgràcies familiars s'explica històries mentalment. Una d'aquestes és una distopia sobre una nova guerra civil de secessió als Estats Units d'Amèrica, provocada pel resultat de les eleccions presidencials de l'any 2000 i amb una distribució territorial que coincideix amb el que s'ha anomenat Jesusland. Aquesta història és protagonitzada per Owen Brick, que té l'encàrrec d'aturar la guerra però que per fer-ho ha d'assassinar el mateix August Brill, que és qui ha començat el conflicte. Brick entra en múltiples contradiccions i se sent molt incòmode d'aquesta tasca pels problemes morals que li pot portar. L'ambient d'aquest escenari apocalíptic és el mateix que sent Brill en el seu interior.
Aquesta història apareix entrellaçada amb les sensacions, pensaments i reflexions de Brill, fins que apareix la neta, que provoca que s'aturin aquest pensaments de manera brusca amb la mort de Brick. Llavors, el fil narratiu es concentra en la seva conversa, sobre el passat, les històries familiars, sobre les desgràcies que han hagut de viure, les pel·lícules que els agrada mirar i comentar... I s'acaba quan la Miriam es desperta, conversa amb l'Auguts i es prepara per fer l'esmorzar.
En la novel·la es fa present un dels recursos habituals d'Auster, les múltiples realitats i l'atzar. Les dues històries que s'entrellacen, la manera com Owen Brick és l'escollit per assassinar Brill, la desgràcia que presegueix cada membre de la família... serien exemples d'aquests recursos, però no són els únics.

## Enllaços externs

* Un home a les fosques
# Edward John Routh

Edward John Routh (1831-1907) va ser un matemàtic anglès i notable professor de la universitat de Cambridge

## Vida i Obra

Fill d'un oficial britànic destacat al actual Canadà, Routh es va graduar al University College de Londres el 1853, havent estudiat amb de Morgan qui li va transmetre la passió per les matemàtiques. L'any següent continua els seus estudis al Peterhouse de la universitat de Cambridge on obté el senior wrangler en el exàmens de matemàtiques de l'any 1854 (el second wrangler va ser aquest any James Clerk Maxwell). A partir de 1855 va ser fellow i professor al Peterhouse.
El 1864 es va casar amb Hilda Airy, filla de l'astrònom reial George Biddell Airy. Van tenir quatres fills.
Durant els seus anys d'ensenyant a Cambridge, Routh es va convertir en el més famós preparador de wranglers: durant trenta anys va preparar uns 700 alumnes, dels quals 480 van ser wranglers entre els 900 que hi va haver en aquest temps. En aquest sentit, va ser el successor de William Hopkins com a fabricant de wranglers.
Routh és també conegut per haver establert les condicions d'estabilitat d'un sistema dinàmic, sense necessitat de calcular les arrels de l'equació característica. Ho va fer en un tractat titulat A Treatise on the Stability of a Given State of Motion, publicat el 1877 i pel que va rebre el premi Adams (un dels més prestigiosos atorgats per la universitat de Cambridge).
Com a bon professor que era, també va escriure alguns llibres de text de geometria, de mecànica i d'estadística que es van convertir en texts estàndard pels estudiants universitaris. Va ser membre fundador de la London Mathematical Society.

## Referències

* ↑ Els wranglers eren els estudiants que obtenien les millors qualificacions en els exàmens de matemàtiques.
* ↑ Choudhury, 2005, p. 124.
* ↑ Bennet, 1986, p. 74.
* ↑ Rice Wilson Garner, 1995, p. 407.

## Bibliografia

* Bennet, Stuart. A History of Control Engineering, 1800-1930 (en (anglès)). Peter Peregrinus Ltd., 1986. ISBN 0-86341-047-2.
* Choudhury, Roy. Modern Control Engineering (en (anglès)). Phi Learning Private, 2005. ISBN 978-81-203-2196-0.
* Fuller, A.T. «Edward John Routh» (en (anglès)). International Journal of Control, Vol. 26, Num. 2, 1977, pàg. 169-173. DOI: 10.1080/00207177708922300. ISSN: 0020-7179.
* Rice, Adrian C.; Wilson, Robin J.; Garner, J. Helen «From Student Club to National Society: The Founding of the London Mathematical Society in 1865» (en (anglès)). Historia Mathematica, Vol. 22, Num. 4, 1995, pàg. 402-421. DOI: 10.1006/hmat.1995.1032. ISSN: 0315-0860.

## Enllaços externs

* O'Connor, John J.; Robertson, Edmund F. «Edward John Routh» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Sneddon, I.N. «Routh, Edward John». Complete Dictionary of Scientific Biography, 2008. [Consulta: 11 maig 2017].
# Iina Salmi

Iina Reetta Salmi (Espoo, 12 d'octubre de 1994) és una futbolista finlandesa que juga com a migcampista al València CF de Primera Divisió i a la selecció de Finlàndia.
Anteriorment va jugar al PK-35 Vantaa i al HJK de la Naisten Liiga, el FC Rosengård i l'AFC Ajax Vrouwen. Salmi va debutar amb la selecció femenina de Finlàndia el març del 2016 contra Gal·les. També va ser membre de la selecció finlandesa a la Copa del Món Femenina Sub-20 de 2014 al Canadà i va jugar al'Eurocopa femenina Sub-19 del 2013.
Tot i la classificació de l'equip finés, es va perdre l'Eurocopa del 2022 en no ser convocada. Aquell any va renovar amb el València fins 2024.

## Referències

* ↑ «Pelaajakortti: Iina Salmi» (en finnish). Orsasport [Consulta: 19 març 2016]. «Còpia arxivada». Arxivat de l'original el 2021-07-13. [Consulta: 8 novembre 2022].
* ↑ «El Valencia ficha a Iina Salmi, centrocampista del Ajax». AS, 14-07-2020. [Consulta: 27 desembre 2021].
* ↑ «Iina Salmi: "Todos se fijan en Alexia, pero yo destacaría a Mapi"». Diari Marca, 13-06-2022. [Consulta: 15 juny 2022].
* ↑ «Iina Salmi seguirá en el Valencia hasta 2024». Mundo Deportivo, 10-06-2022. [Consulta: 15 juny 2022].